*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*25. számú előterjesztés*

Bátaszék Város Önkormányzata Képviselő-testületének 2019. február 13-án,

16 órakor megtartandó rendkívüli ülésére

*az Egészségügyi, Szociális és Gyermekjóléti Intézmény-fenntartó Társulás 2019. évi költségvetésének véleményezése*

|  |
| --- |
| **Előterjesztő:** dr. Bozsolik Róbert elnök**Készítette:** Mórocz Zoltán irodavezető Bucherné Berg Tímea pénzügyi előadó**Törvényességi ellenőrzést végezte:** Kondriczné dr. Varga Erzsébet jegyző**Véleményezte:**Pénzügyi és Gazdasági Bizottság: 2019. 02. 12.Szociális Bizottság: 2019. 02. 12.KOIS Bizottság: 2019. 02. 12. |

***Tisztelt Képviselő-testület!***

Bátaszék és Környéke Egészségügyi, Szociális és Gyermekjóléti Intézmény–fenntartó Társulást az érintett önkormányzatok a 2013. június 25-én megtartott együttes ülésükön hozták létre. Miután az új önkormányzati törvény értelmében csak jogi személyiségű társulások jöhettek létre, gazdálkodásukra a költségvetési szervekre előírt jogszabályok vonatkoznak, azaz éves költségvetéssel kell rendelkezniük.

 Az elfogadott megállapodás IV. fejezet 4/c.) pontja értelmében a Társulási Tanács kizárólagos hatáskörébe tartozik a társulás éves költségvetésének, és a zárszámadásának elfogadása, de véleményezésre meg kellett küldeni a társulásban résztvevő valamennyi önkormányzatok képviselő-testületének.

Az **államháztartásról szóló 2011. évi CXCV. törvény** (a továbbiakban: Áht.) **26. § (1) bekezdése értelmében a társulások költségvetésének elkészítésénél az Áht. 23- 25. §-ának helyi önkormányzatokra vonatkozóan megállapított** **rendelkezéseit kell alkalmazni,** azzal, hogy;

 a) költségvetési rendeleten költségvetési határozatot kell érteni,

 b) a képviselő-testület hatáskörét a társulási tanács gyakorolja,

 c) a polgármester részére meghatározott feladatokat a társulási tanács elnöke látja el,

 d) a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

Az Áht. 23. § (2) – (3) bekezdése határozza meg, hogy a helyi önkormányzat költségvetésének milyen előirányzatokat kell kötelezően tartalmaznia.

A társulás 2019. évi költségvetése a fenti rendelkezésekre tekintettel került elkészítésre.

**Határozati javaslat**

**a Bátaszék és Környéke Egészségügyi, Szociális és Gyermekjóléti Intézmény-fenntartó Társulás 2019. évi költségvetése véleményezésére**

Bátaszék Város Önkormányzatának Képviselő-testülete

1. a Bátaszék és Környéke Egészségügyi, Szociális és Gyermekjóléti Intézményfenntartó Társulás 2019. évi költségvetését

 **187 386 ezer Ft bevétellel,**

 **187 386 ezer Ft kiadással**

javasolja elfogadásra a Társulási Tanácsnak,

2. az intézményi feladatok ellátásához, a Gondozási Központ intézményének működéséhez 52 272 e Ft támogatást biztosít, melyből 43 526 ezer Ft állami támogatásból finanszírozott.

*Határidő:* 2019. február 28.

*Felelős*: Dr. Bozsolik Róbert polgármester

(a határozat megküldéséért)

*Határozatról értesül*: Társulási Tanács

BKÖH pénzügyi iroda

Irattár

***RÉSZLETES INDOKOLÁS***

**A költségvetési határozatban szereplő bevételi jogcímek részletezése:**

Önkormányzatok működési támogatásai:

A 2019. évi feladat alapú finanszírozás alapján a feladat változásokat is figyelembe véve 43 526 e Ft állami támogatással terveztünk. Ez a 2018. évi kiinduló adathoz képest 2 878 e Ft növekedést jelent. A növekedés alapvetően a házi segítségnyújtás feladatellátásánál tapasztalható. Az előző évi támogatás 111,9%-át adja az állam. A kötelezően ellátandó feladatok állami támogatása nem fedezi a tervezett kiadásokat. A feladatoknál saját erőt is kell az önkormányzatnak biztosítani a kiadások fedezetére. A települések hozzájárulásai a határozattervezet **4. sz. tájékoztató mellékletben bemutatásra kerül.**

Működési célú támogatások államháztartáson belülről **4. sz. tájékoztató mellékletben bemutatásra kerül.**

Felhalmozási célú támogatások államháztartáson belülről:

4. sz. tájékoztató melléklet

**Működési bevételek:**

Az intézményi térítési díjak esetében az érintettek teherbíró képességét is figyelembe véve a 2018. évi mértékkel számol a tervezet.

Mindazon önkormányzati bevétel díjat, mely az önkormányzat elbírálási körébe tartozik az előző évi szinten terveztük, tehát nem emelkednek. Az infláció az elmúlt évben 2,8% volt, így a bevételek reálértékének megtartása érdekében külön intézkedést nem tettünk.

**Felhalmozási bevételek:**

Az intézményegységek által összeállított beruházási kiadásokhoz lett igazítva a bevételek tervezése.

Felhalmozási célú átvett pénzeszközök:

**Finanszírozási bevételek:**

A 2019. évben elsősorban az önkormányzatok feladatellátásának alulfinanszírozásából adódó forráshiány megszüntetése az önkormányzati hozzájárulásokból, valamint az előző évi maradvány terhére előreláthatólag megoldható.

**A költségvetési határozatban szereplő kiadási jogcímek részletezése:**

A 2019. évi költségvetési kiadások tervezett előirányzata 187 386 ezer Ft, amely 10,04 %-kal haladja meg az előző évi várható tényadatot.

***Személyi juttatások:***

Az intézményekben a létszámkeret a javaslat szerint 23 fő. A minimálbér 138 000 Ft-ról 149 000 Ft-ra, a garantált bérminimum 180 500 Ft-ról 195 000 Ft-ra növekedett.

A garantált bérminimum változásokat figyelembe véve 3 431 e Ft az ebből származó bérnövekedés hatása.

Az ágazati jogszabályokban meghatározott bértáblák szorzószámaival és illetményalappal, pótlékalappal valamint a feladatok ellátásához a rendelet mellékletében jóváhagyott létszámmal tervezünk.

A bérek tekintetében a gondozónőknél jelentős elmaradás tapasztalható. A feladat zökkenőmentes ellátása érdekében a dolgozók megtartása kiemelten fontos. Ennek ismeretében a minimálbér emeléséből fakadó 8% átlagosan kiegészítésre került még 5% saját hatáskörű bérfejlesztéssel, aminek hatása 4 167 e Ft-ot jelent.

A védőnők esetében a garantált bérminimum emelkedése mellett a jogszabályban meghatározott kiegészítések is az emelt bérekre rakódnak rá.

Az intézménynél 2 fő jubileumi jutalomban részesül, ami 1 830 e Ft összegben emeli a személyi juttatások keretét az előző évhez képest. Természetesen a járulékok területén is megmutatkozik a kiadások növekedése.

A házi segítségnyújtás területén az előző évi testületi és társulási döntések alapján 1 fő gondozónő került alkalmazásra, aminek a bérköltsége 2 737 e Ft és járulékai.

A társulás az általa fenntartott intézményeknél foglalkoztatott közalkalmazottak részére 2019. év során cafetéria - juttatást nem tud biztosítani. A társulás 2019. évre jutalomalapot nem hoz létre a költségvetésében.

A személyi juttatások területén a fentieket figyelembe véve 12 165 e Ft összegben növekednek a bérek az előző évi várható kiadásokhoz képest.

***Munkaadókat terhelő járulékok és szociális hozzájárulási adó:***

A bér vonzataként, a jogszabályoknak megfelelően került tervezésre.

***Dologi kiadások:***

Az intézmények működéséhez kapcsolódó **dologi kiadásokat**, részletesen terveztük 78 300 e Ft összegben. Figyelembe véve a változásokat és az előző évi szigorú gazdálkodással elért teljesítési adatokat. Az előző évhez viszonyítva **10,1%-os a növekedés 7 156 e Ft dologi kiadásváltozással (növekedés)** számolunk.

Az intézménynél a szerződésekből fakadóan az orvosi ügyeleti díjak, valamint a szállítási kiadások, takarítási díjak közel 2 261 e Ft összegben növekednek.

A MOB-tól vásárolt élelmezésre 1 374 e Ft összegben emelkednek a beszerzések.

Karbantartási kiadásokra 635 e Ft összeggel növeltük az előző évi keretet.

Az intézményi költségvetésen belül tervezésre kerültek az intézmények még megfelelő színvonalú karbantartásához szükséges összegek.

***Egyéb működési célú kiadások:***

A társulás által a KÖH munkaszervezet működtetésére átadott 4 116 e Ft szerepel, amely az előző évi összeghez képest 545 e Ft-tal nőtt, tehát gyakorlatilag változatlan.

***Beruházások:***

A határozat tervezet 3. számú mellékletében részletesen bemutatásra kerül.

***Felújítások:***

A határozat tervezet 3. számú mellékletében részletesen bemutatásra kerül.

Egyéb felhalmozási kiadások: ----

Finanszírozási kiadások: ----

**Tartalékképzés**

Az előre nem tervezhető kiadások fedezetére 189 e Ft általános tartalék került megjelenítésre.

Az elfogadott megállapodás alapján a 3 738 e Ft előző évi maradvány összege céltartalékba került elhelyezésre.

***A/ BEVÉTELEK***

* *Önkormányzat működési támogatásai 0 e Ft*
* *Működési célú támogatások államháztartáson belülről: 153 883 e Ft*

A társult önkormányzatok az általuk igényelt állami támogatások, illetve saját hozzájárulásaik átadásával biztosítják a társulás, valamint annak intézményének működési kiadásait.

* *Felhalmozási célú támogatások államháztartáson belülről: 3 769 e Ft*

Az intézményi működéshez szükséges irodarészek kialakítása

* *Működési bevételek összesen 24 460 e Ft*

Alapvetően az intézményi alap tevékenységek bevételei

* *Felhalmozási bevételek 0 e Ft*
* *Működési célú átvett pénzeszközök 0 e Ft*
* *Felhalmozási célú átvett bevételek 0 e Ft*
* *Finanszírozási bevételek 5 274 e Ft*

***B/ KIADÁSOK***

* *Működési költségvetés kiadásai 183 617 e Ft*
* *Felhalmozási költségvetés kiadásai 3 769 e Ft*
* *Tartalékok 3 927 e Ft*
* *Költségvetési szervek finanszírozása 0 e Ft*
* *Finanszírozási kiadások 0 e Ft*

**H a t á r o z a t i j a v a s l a t**

**Bátaszék és Környéke Önkormányzatainak Egészségügyi, Szociális és Gyermekjóléti Intézmény–fenntartó Társulás 2019. évi költségvetéséről**

Bátaszék és Környéke Egészségügyi, Szociális és Gyermekjóléti Intézmény–fenntartó Társulás Társulási Tanácsa *az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet* előírásaira, *a társulási megállapodás IV. fejezet 4/c.) pontjában* kapott hatáskörében eljárva a Társulás 2019. évi költségvetését az alábbiak szerint fogadja el:

## I. A költségvetési határozat hatálya

1. A költségvetési határozat hatálya a Tanácsra és az általa irányított költségvetési szervre, valamint a munkaszervezetre terjed ki.

## II. A költségvetés bevételei és kiadásai

1. A Társulási Tanács a Társulás 2019. évi költségvetésének

 **a) bevételi fő összegét 187 386 ezer Ft-ban,**

 **b) kiadási fő összegét 187 386 ezer Ft-ban**

állapítja meg.

1. A Társulási Tanács a költségvetési kiadási egyenleg
	1. működési célú összegét: 183 617 ezer Ft-ban,
	2. felhalmozási célú összegét: 3 769 ezer Ft-ban

 állapítja meg. A feladatellátáshoz Bátaszék Város Önkormányzata által lehívott

 43 526 ezer Ft állami támogatás kerül átadásra a társulás részére.

1. A Társulási Tanács megállapítja, hogy az érintett önkormányzatok 2019. évi költségvetésük terhére előreláthatólag az alábbiak szerint járulnak hozzá az intézményi feladatok ellátásához,

a.) Bátaszék város 52 272 000.- Ft-tal,

b.) Alsónána község 2 833 000.- Ft-tal,

c.) Alsónyék község 5 554 000.- Ft-tal,

d.) Báta község 8 169 000.- Ft-tal,

e.) Mórágy község 1 885 000.- Ft-tal,

f.) Pörböly község 1 669 000.- Ft-tal,

g.) Sárpilis község 1 242 000.- Ft-tal, míg

f.) Várdomb község 4 251 000.- Ft-tal.

1. A II/ 1. pontban megállapított költségvetési bevételeket és költségvetési kiadásokat az 1. melléklet alapján határozza meg a Társulási Tanács.
2. A Társulás által irányított költségvetési szerv költségvetési bevételeit és költségvetési kiadásait előirányzat-csoportok szerinti bontásban a 9. melléklet alapján határozza meg a Társulási Tanács.
3. A Társulási Tanács 2019. évi költségvetésében olyan fejlesztési célt, amelynek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé – az adósságot keletkeztető ügyletek várható együttes összegével együtt az 4., 5. és 6 mellékletek szerint hagyja jóvá.
4. A Társulási Tanács a Társulás összevont költségvetési mérlegét közgazdasági tagolásban az 1. melléklet szerint hagyja jóvá.
5. A Társulási Tanács a 2019. évi

a) általános tartalék előirányzatát 189 ezer Ft-ban,

b) céltartalék előirányzatát 3 738 ezer Ft-ban

állapítja meg.

1. A Társulási Tanács az intézmény 2019. évi álláshely keretét a 10/2018. (XI. 7.) TT határozattal módosított 7/2018.(VII.27.) TT határozatában szereplő megosztásban és létszámban, mindösszesen ***23,5 fő álláshelyben*** határozta meg.
2. A működési és felhalmozási célú bevételi és kiadási előirányzatokat mérlegszerűen az 2.1 és 2.2. melléklet tartalmazza.
3. A Társulási Tanács a többéves kihatással járó kötelezettségek (feladatok) előirányzatait éves bontásban és összesítve a 2. tájékoztató melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.
4. A Társulási Tanács a Társulás 2019. évi előirányzat-felhasználási ütemtervét havi bontásban a 3. tájékoztató melléklet szerint hagyja jóvá, melyet véglegesen az adott költségvetés elfogadásakor állapít meg.

## III. A költségvetés végrehajtásának szabályai

1. A társulási szintű költségvetés végrehajtásáért az elnök, a könyvvezetéssel, beszámolással, adatszolgáltatással, gazdálkodással kapcsolatos feladatok ellátásáért a Bátaszéki Közös Önkormányzati Hivatal pénzügyi irodája a felelős.
2. A Társulás bevételi és kiadási előirányzatai év közben megváltoztathatók.
3. A Társulási Tanács kizárólagos hatáskörébe tartozik a költségvetési határozat módosítása.
4. Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet.
5. A Társulás költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Társulási Tanács jogosult.

1. Az év közben engedélyezett központi támogatások felhasználásáról, valamint a társulás költségvetési szerve által javasolt előirányzat-átcsoportosítások miatt a költségvetési határozat módosításáról a Társulási Tanács a Bátaszéki Közös Önkormányzati Hivatal pénzügyi irodája által történő előkészítése után, az elnök előterjesztése alapján, szükség szerint dönt.
2. Az önállóan gazdálkodó költségvetési szerv költségvetési határozatban meghatározott bevételi és kiadási előirányzatai felett a költségvetési szerv vezetői előirányzat-felhasználási jogkörrel rendelkeznek.
3. A Bátaszéki Közös Önkormányzati Hivatal pénzügyi irodája az évközi előirányzat-módosításokról, az előirányzat felhasználásáról köteles naprakész nyilvántartást vezetni.
4. Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani.
5. A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Társulási Tanács döntése alapján csökkenthetők, zárolhatók, törölhetők.
6. A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével).
7. A működési célú állami támogatás évközi emeléséből származó többletforrásból működési tartalékot kell képezni. A felhalmozási célú állami támogatásból, egyéb céljellegű felhalmozási forrásból származó nem tervezett bevételből a céljának megfelelő felhalmozási kiadási előirányzatot kell képezni.
8. A feladat elmaradásából származó (személyi és dologi) megtakarítások felhasználására csak a Tanács engedélyével kerülhet sor.
9. A Tanács által jóváhagyott kiemelt előirányzatokat a költségvetési szerv köteles betartani.
10. A költségvetési szerv pénzmaradványa (a 2018-ban vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével) a beszámolóval együtt történő felülvizsgálatot, illetve a tanácsi jóváhagyást követően használható fel.

16. A Társulás számlavezető bankja az OTP Bank Nyrt

17. Amennyiben év közben hitelfelvétel, kezességvállalás válik szükségessé, azokról és a költségvetés szükséges módosításáról a Társulási Tanács külön dönt.

18. A Társulás a gazdálkodás során az év közben létrejött átmenetileg szabad pénzeszközöket hitelintézeti lekötés és nyílt befektetési alap útján hasznosíthatja.

19. Az előírások szerint a tartalék felhasználásáról a Társulási Tanács dönt. Az általános tartalék az évközi működési és fejlesztési többletigények finanszírozására, vis maior helyzetek megoldására, valamint az elmaradt bevételek pótlására szolgál.

1. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.
2. A közalkalmazottak jogállásáról szóló 1992. évi XXXIII. törvény 79/A. § (2) bekezdésében foglaltakra figyelemmel a Társulási Tanács 2019. évre **1.000.- Ft/hó/fő** bankszámla-hozzájárulást (a továbbiakban: hozzájárulás) biztosít a társulás által fenntartott (Gondozási Központ Bátaszék) intézménynél ténylegesen munkaviszonyban álló (munkát végző) közalkalmazottak részére.
3. A tárgyévi hozzájárulás összegét a tényleges munkavégzéssel eltöltött időtartammal arányosan kell megállapítani.
4. A hozzájárulás kifizetésére egy összegben, a tárgyév december 10. napjáig kerül sor.

**IV. A költségvetés végrehajtásának ellenőrzése**

1. A társulás és költségvetési szerve ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az társulás esetében a jegyző, az intézmények esetében az intézményvezető felelős.

 2. A társulás a belső ellenőrzés kialakításáról külső szakértő bevonása útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# V. Záró rendelkezések

1. Ez a költségvetési határozat az elfogadása napján lép hatályba, de rendelkezéseit *2019. január 1-től* kell alkalmazni.
2. A Társulási Tanács egyúttal a társulás 2018. évi költségvetéséről szóló 1/2018.(II.15.) TT határozatát hatályon kívül helyezi.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| **elnök** | **jegyző** |

*Határidő:* 2019. március 5.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* érintett önk.-ok polgármesterei

 Bátaszéki KÖH pénzügyi iroda

 irattár